**ΘΕΑΤΡΙΚΟ**

**Μια ιδέα της Νεφέλης Κουβελα βασισμένη στο Logicomix**

**Eπιμέλεια –Σκηνοθεσία :Νεφέλη Κουβέλα**

**Βοήθησε η Γεωργία Κόντη και η Μαργαρίτα Αναστοπούλου**

**Έπαιξαν: Russel (αφηγητής )**

 **Διονύσης Σπηλιόπουλος**

**Russel ( σε νεαρή ηλικία ):Γιάννης Ανδριόπουλος**

**Wittgenstein**:**Γιάννης Βαρβαριγγος**

Ο αφηγητής κρατά στο χέρι μια πίπα και στέκεται πίσω από ένα βάθρο στο οποίο είναι τοποθετημένα χαρτιά, φορώντας μπεζ σακάκι, άσπρο πουκάμισο και γραβάτα. Ο Wittgenstein ο οποίος φορά πουκάμισο και γιλέκο και ο Russell (σε μικρή ηλικία) που κρατά και αυτός πίπα και φορά γραβάτα, πουκάμισο και ζακέτα, είναι καθισμένοι πιο πίσω σε δύο αντικριστές καρέκλες και μένουν ακίνητοι όσο μιλά ο αφηγητής. Ανάμεσα στις καρέκλες βρίσκεται ένα τραπεζάκι στο οπoίο είναι τοποθετημένο ένα δερματόδετο βιβλίο με τον τίτλο Principia Mathematica, ένα μολύβι και ορισμένες κόλλες χαρτιού. Στον δεξιά τοίχο είναι κρεμασμένα δύο παλτά και δύο καπέλα. Στον αριστερά, είναι κρεμασμένο ένα κλαρί με τρία φύλλα

ΑΦΗΓΗΤΗΣ (RUSSELL ΣΕ ΜΕΓΑΛΗ ΗΛΙΚΙΑ):Όπως κι εγώ, έτσι και αυτός συνεχώς ανέλυε τα πάντα, συνήθεια που νεκρώνει το συναίσθημα. Βρήκα στον Wittgenstein έναν καθρέφτη: μια αντανάκλαση των δικών μου στοιχείων, πολλών κοινών, τυπικών χαρακτηριστικών όσων ασχολούνται με τη Λογική. Εξαρχής μου έκανε εντύπωση η παθιασμένη σχέση του με τη φιλοσοφία.

WITTGENSTEIN:Μα στα *σίγκουρα* ξέρουμε **μόνο** αποτέλεσμα από λογικές πράξεις.

RUSSELL ΣΕ ΜΙΚΡΟΤΕΡΗ ΗΛΙΚΙΑ: Έχουμε όμως και τη γνώση των **εμπειρικών** δεδομένων.

WITΤ.: **Όχι!** (κίνηση stop με την παλάμη)

RUSS.: Τότε τι λες για τις πληροφορίες… **των αισθήσεων**; (τοποθετεί την πίπα στο στόμα)

WITΤ.: **Όχι!** (πλησιάζει τον Russell και σηκώνει τον δείκτη του ενός χεριού)

RUSS.: Μα έλα τώρα! Σίγουρα θα παίρνεις και **κάποια** εμπειρικά δεδομένα στα σοβαρά!

WITΤ.:Αυτό που είναι **μόνο** από εμπειρία ***ντεν*** μπαίνει σε συζήτηση για την ***Αλήτεια***. (σηκώνεται όρθιος)

RUSS.: **Δε** θα δεχτείς, για παράδειγμα, ως αληθή τη δήλωση «**Δεν** υπάρχει ένας ρινόκερος στο δωμάτιο»;

WITΤ.: **Όχι!** (ξανασηκώνει τον δείκτη του χεριού του και πλησιάζει περισσότερο το πρόσωπο του Russell)

\*\*\*

Ο νεότερος Russell και ο Wittgenstein μένουν ακίνητοι διατηρώντας τις τελευταίες εκφράσεις της προηγούμενης σκηνής, όσο ο αφηγητής μιλά. Ο τελευταίος στέκεται στο πλάι του βάθρου ακουμπώντας το ένα του χέρι πάνω σε αυτό. Όταν αρχίζει ο διάλογος, ο Russell σημειώνει νευρικός σε ένα χαρτί ακούγοντας τον Wittgenstein και διακόπτοντας το γράψιμο όταν έρχεται η σειρά του να μιλήσει.

ΑΦ.: Ήταν παθιασμένος, βαθύς, δυναμικός και ώρες ώρες εξοργιστικά καταπιεστικός. Το πάθος του το είχα ξαναδεί μόνο στο νεότερο εαυτό μου. Όταν του ανέθεσα να βελτιώσει κάπως τη συλλογιστική των Principia, είχα ελπίσει, ασφαλώς, ότι θα έκανε ό, τι του ζήτησα. Αντ’ αυτού τώρα, αμφισβητούσε τις πιο θεμελιώδεις μου αρχές για τη φύση της Αλήθειας.

WITΤ.:Μη μου πεις, σε ικετεύω **μην** πεις ότι *ντέχεσαι* να υπάρχουν *ματηματικά* έξω από εμάς, έξω από το *αντρώπινο* μυαλό; (είναι οργισμένος και μιλά με υψωμένο τον τόνο της φωνής του)

RUSS.: Σαφώς θα το πω: αν **δεν** υπάρχουν, ζούμε στο χάος. (έχει εκνευρισμένη έκφραση)

WITΤ.:Μα αυτό είναι το *μεγκαλείο* των **Principia**! (ανοίγει το δερματόδετο βιβλίο που βρίσκεται στο τραπέζι και το σηκώνει ψηλά) *Γκράφουν* **αυτά** και μόνο αυτά που *ντιαβάζεις*. (ξεφυλλίζει το βιβλίο επιδεικτικά μπροστά στον Russell) **Που** είναι **το «άπειρό» σου**, λοιπόν; (μιλά οργισμένα και φωναχτά) **Πού ‘ν’ το;** ***Ντε*** χωρά σε **πεπερασμένο** βιβλίο!!! (κλείνει απότομα το βιβλίο)

\*\*\*

Όσο ο αφηγητής μιλά, ο Russell και o Wittgenstein αποχωρούν από τη σκηνή και μεταφέρουν στα παρασκήνια το τραπέζι και τη μία καρέκλα. Η άλλη παραμένει στη σκηνή.

ΑΦ.: 4 Αυγούστου 1914. Ήμουν στο συλλαλητήριο των ειρηνιστών στην πλατεία Τραφάλγκαρ. Η Βρετανία είχε μόλις κηρύξει τον πόλεμο στην Γερμανία. Και τότε είδα να γίνεται ένα εφιαλτικό θαύμα. **Αυτοί** που πριν από λίγο ένωνε η ελπίδα της **ειρήνης**, **τώρα** πανηγύριζαν ενθουσιασμένοι την αρχή ενός **πολέμου**. Το **πιο** παράξενο, όμως, ήταν η πρώτη **δική μου** αντίδραση. Ξαφνικά, ήθελα την ήττα της Γερμανίας όσο και **ο πιο φανατικός** εθνικιστής. (τώρα αρχίζει να κοιτάζει τα χαρτιά που βρίσκονται μπροστά του και σχεδόν διαβάζει τα λόγια του από μέσα) Ευτυχώς, αυτή η ανάδυση των θαμμένων ενστίκτων κάποιας αρχαίας, άγριας φυλής κράτησε **μόνο** λίγο. Μετά επανήλθε η λογική. (ξανακοιτάζει το κοινό) Με τις διαλέξεις και τα άρθρα μου επιτέθηκα στην τρέλα που είχε κυριεύσει κάποια από τα πιο μεγάλα μυαλά στον κόσμο, ανάμεσα τους και **του Wittgenstein**. **Ναι**! (με απορία και έκπληξη) Ο προσωπικός μου «διάδοχος» κατατάχτηκε **αμέσως**, ως βοηθός τεχνίτης στον Αυστροουγγρικό στρατό! Στα πρώτα χρόνια του πολέμου έφταναν ακόμη γράμματά του, όπου έγραφε τις ιδέες του για τις λογικές προτάσεις. Πίστευε, όμως, ότι πριν τιθασεύσει τη Λογική **«έπρεπε να γίνει ανθρώπινο ον».** Κι έτσι αναζήτησε την οδό του Schopenhauer: **τίποτε** δεν σε εξανθρωπίζει περισσότερο όσο η στενή επαφή **με το θάνατο** και ζήτησε…. *μετάτεση* στο μέτωπο!( ο Wittgenstein μπαίνει στη σκηνή φορώντας αμπέχονο και στρατιωτικά ρούχα και κρατώντας όπλο και κάθεται στην καρέκλα) Εκεί τα πράγματα ήταν πολύ σκληρά. Βρέθηκε μπροστά στο θάνατο και έκανε την ανακάλυψή του.

WITΤ.:Έχει νόημα ο κόσμος; Αν ναι, τότε το κρύβει πολύ καλά.

ΑΦ.:Ο κόσμος έχει δυστυχώς αυτό το **μεγάλο** μειονέκτημα, από κοντά δε μοιάζει καθόλου με την όποια εικόνα του. Διαφορά που δεν την εξηγεί **καμία** θεωρία.

WITΤ.:(σηκώνεται απότομα από την καρέκλα)Το νόημα του κόσμου ***ντε*** βρίσκεται μέσα σ’ αυτόν!

 ΑΦ.: Βάλτε κάποιον στο χείλος της αβύσσου και-στην απίθανη περίπτωση που **δεν** θα πέσει μέσα-**ή** θα το ρίξει στη μεταφυσική **ή** θα τρελαθεί… που είναι …μάλλον το ίδιο και το αυτό. (ο Wittgenstein πηγαίνει στα παρασκήνια)

\*\*\*

ΑΦ.: Τα χρόνια πέρασαν. Μετά το τέλος του πολέμου, συνάντησα τον Wittgenstein σε ουδέτερο έδαφος. (ο Russell μπαίνει στη σκηνή κρατώντας την πίπα του και κάθεται στην καρέκλα) Η χαρά που θα τον έβλεπα ύστερα από εφτά χρόνια ήταν ανάμεικτη με ανησυχία. **Φόβο.** (έρχεται ο Wittgenstein και στέκεται στο μπροστά μέρος της σκηνής)

RUSS.:Εντάξει τα περί των **«εικόνων»** είναι σαφή. Όμως, απεικονίζουν τον κόσμο **μόνο** χάρη **στην ανώτερη γλώσσα της Λογικής**!

WITΤ.: (γυρίζει νευρικός προς τον Russell)Άντε πάλι! ***Ντεν*** έχουμε μια **«ανώτερη γλώσσα»**. Μόνο **ένα** *είντος αλήτειας* υπάρχει. (Αρχίζει να περπατά πάνω-κάτω με τα χέρια δεμένα πίσω από την πλάτη) Κατάλαβε το, ότι η *ντική* μου ***ιντέα*** (δείχνει τον εαυτό του)είναι ακριβώς *αντίτετη* απ’ την *ντική* σου (δείχνει τον Russell)! Η αποτυχία σου **στα *τεμέλια* της *Λογκικής*** *εξηγκείται* απ’ τη φύση της. *Ντεν* μπορείς να μιλάς ***«γκια»*** τη *Λογκική*! Αυτή μπορείς να την ***ντείξεις*** μόνο.

RUSS.: (θλιμμένο ύφος)Ένα, ένα τα θέματα φίλε μου. Για πες: το βιβλίο σου κατεδαφίζει **και τα μαθηματικά;** (ειρωνικός τόνος –σηκώνεται από την καρέκλα και κατευθύνεται προς τον δεξιά τοίχο για να πάρει το παλτό και το καπέλο του και δίνει και στον Wittgenstein τα δικά του πράγματα)

WITΤ.:Α όχι! **Τα *ματηματικά*** είναι ένα καλό *εργκαλείο*. Μα το να *ντίνεις* στις έννοιες τους αυτόνομη υπόσταση **είναι τρελό**! **Αυτό** *γκεννά* **τα ΤΕΡΑΤΑ**! Όπως **το σύνολο όλων των συνόλων** , όπως αυτό σας το **«άπειρο»**! (ο Russell υποδύεται ότι ανοίγει μια φανταστική πόρτα) Αλλά *ντεν* έχουμε ανάγκη τα σύνολα. (ο Russell κάνει νεύμα στον Wittgenstein να περάσει πρώτος, περνά και αυτός και κλείνει την πόρτα πίσω τους) Και να λες ότι το x ισχύει για το άπειρο είναι **κούφιο** σαν μια πρόταση που μιλάει «*γκια* το σύμπαν». (ακούγεται ο ήχος δυνατού ανέμου)

RUSS.:Λάθος! Να μια πρόταση **ΜΗ-ΚΟΥΦΙΑ: «Υπάρχουν τουλάχιστον τρία πράγματα στο σύμπαν» και να κοίτα** (του δείχνει το κλαρί)… αυτό το κλαρί έχει **τρία** φύλλα οπότε **«υπάρχουν τουλάχιστον τρία πράγματα στο σύμπαν»**.

 WITΤ.: **Όχι,** κάνεις **ΤΟΣΟ ΠΟΛΥ ΛΑΤΟΣ**! Μπορείς να πεις «στο***ντέντρο*** υπάρχουν τρία φύλλα», αλλά όχι **«στο σύμπαν».** Το ***απαγκορεύει* η *Λογκική*** αφού για το σύμπαν ***ντεν*** μπορείς να έχεις εικόνα! Έπρεπε να το καταλάβεις από τα *παράντοξα*, Russell. **Η *Λογκική* είναι κενή.** Να μιλήσει *γκια* τον κόσμο ***ντεν*** μπορεί. (κουνά αρνητικά το κεφάλι του) Μια **κενή** μορφή για την ουσία λέει **μόνο *μπούρντες*.**

ΑΦ.: Δεν είναι εύκολο να χωνέψεις τη λύση «όλων των προβλημάτων της φιλοσοφίας»… κι ακόμη δυσκολότερο αν καταστρέφει το έργο της ζωής σου!

WITΤ.: (κοιτάζει το κοινό και προχωρά στο μπροστά μέρος της σκηνής)Κι αν ξέρεις **όλη την επιστήμη**, *ντε* φτάνει *γκια* να κατανοήσεις **το νόημα του κόσμου.***Γκι’* αυτό πρέπει να *βγκεις* **έξω** από τον κόσμο! (δείχνει ψηλά)

RUSS.:Δίχως γλώσσα και σκέψη, όμως, **πώς** να κατανοήσεις το οτιδήποτε; (έντονη απορία- ακούγεται ξανά ο ήχος του δυνατού ανέμου)

WITΤ.:(μουρμουρίζει και κατευθύνεται προς τον Russell, ο οποίος βρίσκεται πιο πίσω) **Σφυρίζοντας** ίσως; Πφφφ, πφφφ (προσπαθεί να σφυρίξει αλλά δεν τα καταφέρνει). Πολύ κρύο για να σφυρίξω, Russell… ψοφόκρυο! (αποχωρούν μαζί από τη σκηνή)

ΤΕΛΟΣ

**ΔΙΑΡΚΕΙΑ ΚΑΤΑ ΠΡΟΣΕΓΓΙΣΗ:** 10-15’

**ΔΙΑΝΟΜΗ ΡΟΛΩΝ:**

* Αφηγητής – Ράσελ το έτος 1939(χρόνος αφήγησης): Σπηλιόπουλος Διονύσης
* Wittgenstein: Βαρβαρίγγος Γιάννης
* Russell σε μικρότερη ηλικία (χρόνος δράσης): Ανδριόπουλος Γιάννης

**ΕΠΙΣΗΜΑΝΣΕΙΣ:**

1. Με πορτοκαλί χρώμα είναι γραμμένες οι σκηνοθετικές οδηγίες(!!!).
2. Σε **έντονη γραφή** είναι γραμμένες οι λέξεις που πρέπει να τονιστούν κατά την ανάγνωση.
3. Σε *πλάγια γραφή* είναι γραμμένες οι λέξεις που προφέρονται με γερμανική προφορά.